

Norsk barnelegeforening

Norsk barne- og ungdomspsykiatrisk forening

Norsk psykiatrisk forening

Norsk forening for allmennmedisin

Medisinsk forening for nevrohabilitering

Rådet for legeetikk

Norsk samfunnsmedisinsk forening

Deres ref.:  Vår ref.: 18/4356 Dato: 8.8.2018

Høring - Faglige råd for klinisk rettsmedisinske og medisinske undersøkelser i Statens Barnehus

#

Legeforeningen har mottatt høring fra Helsedirektoratet om forslag til nasjonale faglige råd for klinisk rettsmedisinske og medisinske undersøkelser i Statens Barnehus.

I november 2016 utga Politidirektoratet "Felles retningslinjer for Statens barnehus", i samarbeid med Helsedirektoratet og Barne- og ungdoms- og familiedirektoratet. De faglige rådene for sosialpediatriske undersøkelser bygger på anbefalinger i "Felles retningslinjer" og er en del av flere oppdrag Helse- og omsorgsdepartementer har gitt i oppfølgingen av retningslinjene fra 2016.

De foreslåtte faglige rådene er laget for helsepersonell fra barne- og ungdomsavdelingene, som etter samarbeidsavtalen med det lokale barnehus utfører medisinske (sosialpediatriske) undersøkelser ved barnehuset, i tillegg til klinisk rettsmedisinske undersøkelser. De faglige rådene er ment å styre kvaliteten, harmonisere tilbudet nasjonalt og hindre uønsket variasjon i kvaliteten på undersøkelsene som utføres ved de ulike barnehusene.

Helsedirektoratet ber høringsinstansene om å gi tilbakemeldinger på om det faglige innholdet er tilfredsstillende. Det ønskes også tilbakemeldinger på om anbefalingene er tydelige, har mangler eller om de kan mistolkes.

Anbefalingene knyttes til følgende temaer:

* Gjennomførelsen av undersøkelsene og hvem som bør utføre dem
* Samarbeidsavtaler mellom barnehus og avdelinger
* Kvalitet på medisinsk tilbud
* Innhenting av informasjon om barnet
* Dokumentasjon i journal

**Da besvarelser må følge en bestemt mal, ber vi om at foreningsleddenes besvarelser utformes i samsvar med denne. Det er 11 anbefalinger som skal vurderes. Se vedlagt dokument for mal.**

Helsedirektoratets høringsnotat med forslag til faglige råd finnes kun i digital utgave. Les mer på Helsedirektoratets nettsider:

<https://helsedirektoratet.no/horinger/faglige-rad-for-klinisk-rettsmedisinske-og-medisinske-undersokelser-i-statens-barnehus-horing#høringsinnspill>

Dersom høringen virker relevant, bes det om at innspill sendes til Legeforeningen innen

**3. september**. Det bes om at innspillene lastes opp direkte på Legeforeningens nettsider.

Høringen finnes på **Legeforeningen.no** under **Legeforeningens politikk – Høringer.**

Med hilsen

Den norske legeforening

Ingvild Bjørgo Berg

Helsepolitisk rådgiver